**UGOVOR O NABAVCI BAŠTENSKIH GARNITURA**

Zaključen u Sarajevu dana, \_\_\_\_\_\_\_\_\_\_\_\_\_\_2025. godine, između:

1. **G-Petrol d.o.o. Sarajevo**, sa sjedištem u Sarajevu, Marka Marulića br. 2, (Lamela B), Sarajevo, Bosna i Hercegovina, upisan u registar Općinskog suda u Sarajevu MBS 65-01-0638-11, JIB: 4209277550009, koga zastupa Direktor Milan Čolović(**u daljem tekstu: Kupac**), s jedne strane.

i

2. \_\_\_\_\_\_\_\_\_\_\_\_\_**,** sa sjedištem u **\_\_\_\_\_\_** ul. \_\_\_\_\_\_\_\_\_, br.\_\_, matični broj: **\_\_\_\_\_\_,** JIB:\_\_\_**,** PIB:**\_\_\_**, koga zastupa **\_\_\_\_\_\_\_\_**, s druge strane, (u daljem tekstu: Prodavac) sa druge strane.

KONSTATACIJE

Ugovorne strane saglasno konstatuju:

* da je Kupac sproveo nabavku za izbor dobavljača za nabavku \_\_\_\_\_ (u daljem tekstu: Roba).

* da je Prodavac dostavio konačnu Ponudu pod brojem **\_\_\_\_\_\_\_** od **\_\_\_\_\_\_\_** godine koja zajedno sa Tehničkim zadatakom i HSE Sporazumom, čini sastavni dio Ugovora (u daljem tekstu: Prilog br.1).

1. PREDMET UGOVORA

1.1. Predmet ovog ugovora je nabavka Robe koju je Prodavac dužan da isporuči Kupcu u skladu sa ovim Ugovorom i Prilogom br. 1. Kupac je dužan da primi i plati primljenu Robu na način utvrđen ovim Ugovorom i Prilogom br. 1.

1.2. Vrsta, naziv, asortiman, količina i kvalitet Robe, rokovi, uslovi i način isporuke Robe, cijena i način plaćanja i ostali uslovi o kojima su Ugovorne strane postigle saglasnost dati su u Prilogu 1.

2. KOLIČINA I KVALITET ROBE

2.1. Roba koja se isporučuje mora da, po kvalitetu i količini, odgovara Prilogu br. 1, standardima, tehničkim uslovima ili drugoj normativno-tehničkoj dokumentaciji, koja se odnosi na svaku pojedinačnu vrstu Robe, da posjeduje sertifikat kvaliteta, i ako je to predviđeno, da odgovara utvrđenoj tehničkoj dokumentaciji.

2.2. Prodavac je dužan da u skladu sa odredbama tačke 4.4. ovog Ugovora, preda Kupcu dokumenta u vezi sa Robom, bez dodatnih troškova za Kupca, a koja uključuju između ostalog: tehničke uslove, uputstvo za korišćenje i čuvanje Robe, proizvođačku garanciju, tehničku dokumentaciju koja opisuje način održavanja Robe i ostalu neophodnu dokumentaciju.

2.3. Garantni rok za Robu, ako postoji za tu vrstu Robe, se definiše tehničkom dokumentacijom koja prati Robu, ili drugim dokumentom, koji se predaje Kupcu. Rok trajanja, ukoliko postoji za tu vrstu Robe, se definiše važećim standardima i tehničkim uslovima Robe.

Garantni rok počinje da teče od datuma isporuke, shodno tački 4.4. Ugovora.

2.4. Prodavac je dužan da, u slučaju da se na Robi utvrde nedostaci u toku garantnog roka, zamijeni Robu i/ili njene dijelove bez bilo kakvih troškova za Kupca, ukoliko ne dokaže da su se nedostaci pojavili usljed nepridržavanja pravila za korišćenje i/ili uslova i načina čuvanja Robe i/ili njenih dijelova od strane Kupca, a o kojima je Prodavac na adekvatan način informisao Kupca. U slučaju zamjene Robe garantni rok počinje da teče iznova, računajući od dana kada je izvršena zamjena, shodno tački 4.4. Ugovora.

Ukoliko Prodavac ne izvrši zamjenu Robe u roku od 15 (petnaest) dana od dana prijema pisanog obavještenja Kupca o nedostacima, Kupac ima pravo da Robu nabavi od drugog dobavljača uz obavezu Prodavca da Kupcu nadoknadi sve troškove koje je imao zbog naknadne nabavke robe kao i svu štetu koju Kupac ima po ovom osnovu.

3. CIJENA I NAČIN PLAĆANJA

3.1. Kupac će Robu platiti po cijenama i uslovima navedenim u Prilogu br.1, na osnovu pojedinačnih računa koji je Prodavac ispostavio Kupcu, i to najviše do ukupnog iznosa **\_\_\_\_\_\_\_\_\_\_** KМ bez PDV-a.

Prodavac je dužan da izda fakturu u skladu sa važećim propisima, u suprotnom Kupac ima pravo da odbije plaćanje fakture koja u pogledu sadržine ne ispunjava uslove predviđene važećim propisima.

Prodavac šalje račun u PDF formatu na e-mail adresu **GPeracuni\_usluge@nis.rs.**

3.2 Cijena Robe u Prilogu br. 1 je fiksna za vrijeme važenja ovog ugovora i Prodavac nema prava da potražuje razliku u cijeni za slučaj da na tržištu dođe do izmjene cijene materijala, pogonskog goriva, radne snage i drugih elemenata na osnovu kojih je određena cijena Robe.

3.3. U cijenu Robe uključeni su i transportni troškovi za prevoz Robe do odredišnog mjesta Kupca, kao i troškovi utovara/istovara Robe, ambalaže, pakovanja i obilježavanja Robe, kao i drugi eventualni troškovi koji nastanu za Prodavca povodom izvršavanja predmeta Ugovora osim troškova održavanja.

3.4 Fakturisanje i Plaćanje Robe izvršiće se u skladu sa Prilogom br. 1 i to na sljedeći način:

* \_\_\_% od ukupne cijene iz člana 2.1. bez pdv-a - primjenom obračunskog plaćanja odnosno kompenzacijom između Kupca i Prodavca;
* Preostali iznos - bezgotovinski, prenosom novca na račun Izvršioca prema instrukcijama datim u Prilogu br. 1. Ugovora, u roku od **\_\_** dana nakon dana ispostavljanja računa.

3.5. Prodavac ima mogućnost ali ne i obavezu, ukoliko već nema, u roku od 8 dana nakon potpisivanja ovog ugovora potpisati sa Kupcem kupoprodajni ugovor o kupovini naftnih derivata, i da će minimalna potrošnja naftnih derivata, u skladu sa tim ugovorom, iznositi \_\_\_\_\_\_\_ KM od ukupne cijene iz člana 3.1. bez PDV-a. Ukoliko ta potrošnja bude manja od \_\_\_\_\_\_ KM Kupac neće zahtjevati isplatu razlike bezgotovinski od Prodavca.

3.6. Osnov za ispostavljanje računa je otpremnica Prodavca potpisana i ovjerena od strane ovlašćenih lica obje Ugovorne strane.

3.7. Kupac će izvršiti plaćanje računa isključivo na osnovu i u skladu sa obostrano potpisanom i ovjerenom otpremnicom Prodavca i ako je Prodavac ispunio uslove iz tačke 4.6. ugovora.

3.8. Račun Prodavca se neće smatrati dostavljenim Kupcu i neće obavezivati Kupca na plaćanje, ukoliko je Prodavac izvršio dostavu računa Kupcu prije dana kada je nastupio uslov iz tačke 3.6. za ispostavljanje računa.

3.9. Sva plaćanja po Ugovoru vrše se u konvertibilnim markama (KM).

3.10. Obaveza plaćanja Robe je izvršena kada Kupac izvrši plaćanje banci Prodavca odnosno kada sredstva budu evidentirana na računu Prodavca što se dokazuje izvodom banke.

4. USLOVI I ROKOVI ISPORUKE

4.1. Prodavac je obavezan da za Robu koju isporučuje obezbijedi takvo pakovanje, koje će zaštiti Robu od oštećenja i/ili propadanja tokom transporta do njenog odredišta koje je utvrđeno u Prilogu br. 1.

Pakovanje mora biti takvog kvaliteta da može da podnese bez ograničenja manipulaciju tokom transporta i izloženost visokim i niskim temperaturama, padavinama i drugim vremenskim prilikama za vrijeme prevoza.

4.2. Prodavac je obavezan da Robu isporuči u mjestu i u roku utvrđenim u Prilogu br. 1.

4.3. Smatra se da je Roba isporučena kada Prodavac Robu preda Kupcu u cjelosti u mjestu koje je navedeno u otpremnom dokumentu saglasno Prilogu br. 1.

4.4. Kao dan isporuke smatra se datum prijema Robe kod Kupca i kada ovlašćeno lice Kupca i ovlašćeno lice Prodavca potpišu otpremnicu Prodavca.

4.5. Pravo svojine nad Robom i svi rizici gubitka ili oštećenja Robe prelaze sa Prodavca na Kupca na dan isporuke Robe.

4.6. Prodavac je dužan da uz Robu dostavi Kupcu i sljedeća dokumenta:

otpremnicu (robno-transportni dokument);

tehničku knjižicu proizvoda (ukoliko je predviđena prema vrsti Robe);

sertifikat kvaliteta (ukoliko je predviđen prema vrsti Robe);

sertifikat o porijeklu na jednom od jezika u službenoj upotrebi u BiH ili ovjeren prevod sertifikata za Robu stranog porijekla;

ovjeren garantni list (ukoliko je predviđen prema vrsti Robe);

uputstvo (pravila) za čuvanje i korišćenje (primjenu) Robe ukoliko je to neophodno u skladu sa karakteristikama Robe;

4.7. Prodavac ima pravo da Robu isporuči prije roka samo uz prethodnu pisanu saglasnost Kupca.

4.8. Ako je Roba koja se isporučuje ili njeni dijelovi, proizvedeni van granica carinske teritorije Bosne i Hercegovine, Prodavac garantuje da je Roba, koju isporučuje Kupcu (kao i njeni dijelovi) bila predmet carinskog postupka i uvezena na teritoriju BiH uz poštovanje carinskih propisa BiH. Sve troškove/gubitke koji mogu da nastanu za Kupca u vezi sa kršenjem postupka uvoza Robe, ili njenih dijelova na teritoriju BiH, u potpunosti snosi Prodavac, koji preuzima obavezu da Kupcu nadoknadi ove troškove prema pisanom zahtjevu Kupca u roku od 15 ( petnaest dana ) od dana dostavljanja zahtjeva.

4.9. Ako Roba, koja se isporučuje ili njeni dijelovi, sadrže predmet autorskog ili srodnih prava (uključujući i ona koja su zaštićena patentima), od datuma isporuke Robe na Kupca prelazi pravo korišćenja i primjene (pravo na kopiranje) svih autorskih ili srodnih prava u vezi sa Robom (njenim dijelovima), bez ograničavanja roka. Iznos naknade za predaju navedenih prava u vezi sa Robom, je uključen u cijenu Robe i plaća se istovremeno kad i cijena Robe.

Prodavac garantuje Kupcu da je pribavio autorska ili srodna prava u vezi sa Robom, kao i da je Roba, koja sadrži predmete autorskih ili srodnih prava, ranije bila unijeta u pravni promet BiH od strane vlasnika prava ili drugog lica sa dozvolom vlasnika prava. Svi troškovi, gubici, odnosno šteta koji mogu da nastanu za Kupca u vezi sa korišćenjem Robe ili njenih dijelova na kojima postoje autorska ili srodna padaju na teret Prodavca koji se obavezuje da nadoknadi te troškove, gubitke odnosno štetu Kupcu u skladu sa njegovim pisanim zahtevom.

5. PRAVA, OBAVEZE I ODGOVORNOSTI PRODAVCA

5.1. Prodavac garantuje Kupcu da je pribavio autorska ili srodna prava u vezi sa Robom, kao i da je Roba, koja sadrži predmete autorskih ili srodnih prava, ranije bila unijeta u pravni promet BiH od strane vlasnika prava ili drugog lica sa dozvolom vlasnika prava. Svi troškovi, gubici, odnosno šteta koji mogu da nastanu za Kupca u vezi sa korišćenjem Robe ili njenih dijelova na kojima postoje autorska ili srodna padaju na teret Prodavca koji se obavezuje da nadoknadi te troškove, gubitke odnosno štetu Kupcu u skladu sa njegovim pisanim zahtjevom.

5.2. Prodavac snosi odgovornost za svu štetu koju pretrpi Kupac, a koja je nastala kao posljedica nedostataka Robe ili njenih dijelova, te je dužan da Kupcu pruži zaštitu od uznemiravanja od strane trećih lica, ako ona u potpunosti ili djelimično onemogućavaju Kupca da koristi Robu u skladu sa njenom namjenom, kao i da nadoknadi Kupcu suv štetu koja u tom slučaju nastane.

5.3. Prodavac je dužan, da o svom trošku, otkloni sve nedostatke koje se utvrde na Robi ili u vezi sa Robom te koje ograničavaju Kupca da istu koristi. Ukoliko Prodavac po zahtjevu Kupca ne otkloni takve nedostatke, tada Kupac ima pravo da na teret i trošak Prodavca otkloni nedostake kupovinom robe od drugog prodavca.

6. POSTUPAK PREUZIMANJA ROBE PREMA KOLIČINI I KVALITETU

6.1. Konačni prijem Robe prema količini i kvalitetu se vrši na adresi Kupca.

6.2. Prijem Robe prema količini i kvalitetu vrši se u prisustvu ovlašćenog lica Prodavca. Po završetku prijema Robe, Ugovorne strane obostrano potpisuju otpremnicu Prodavca.

Lice koje za Prodavca potpiše otpremnicu, smatra se ovlašćenim licem Prodavca.

6.3. Nesaobraznost Robe ovom Ugovoru i Prilogu br. 1 u pogledu kvaliteta i količine utvrđuje se u Zapisniku o reklamaciji.

Zapisnik o reklamaciji obavezno sadrži:

- Broj i datum Ugovora i Priloga br. 1;

- Datum i broj otpremnice.

- Adrese Ugovornih strana, kao i ime i adresu isporučioca Robe, u slučaju da Robu nije isporučio Prodavac;

6.4. U slučaju nedostatka Robe u pogledu ugovorene količine (manjak robe) u Zapisnik o reklamaciji Ugovorne strane moraju unijeti i:

- tačnu količinu Robe koja nedostaje i njenu vrijednost,

- način na koji je utvrđena količina manjka Robe,

6.5. Prodavac je saglasan da u slučaju nedostatka Robe u pogledu kvaliteta ovlašćeno lice Kupca može da odbije prijem Robe uz obavezu da u Zapisniku o reklamaciji konstatuje da je odbio prijem robe i da obrazloži razloge za odbijanje.

6.6. U Zapisnik o reklamaciji upisuju se i drugi podaci koji, po mišljenju ovlašćenog lica Kupca koji učestvuje u prijemu Robe, mogu biti od značaja za predmetnu primopredaju.

6.7. U slučajevima iz tački 6.4. i 6.5 Kupac će u Zapisniku o reklamaciji odrediti primjereni rok u kojem je Prodavac dužan da izvrši potpunu ili djelimičnu zamenu Robe, odnosno da isporuči količinu Robe koja nedostaje ili Robu koja odgovara ugovorenom kvalitetu.

Ukoliko Prodavac ni u naknadnom roku ne postupi na način iz prethodnog stava Kupac može jednostrano raskinuti ovaj Ugovor, a Prodavac odgovara po zakonskim odredbama o odgovornosti za neispunjenje obaveza.

6.8. Zapisnik o reklamaciji se sastavlja u dva primjerka, po jedan za obe Ugovorne strane, koji na dan prijema potpisuju sva lica koja učestvuju u prijemu Robe.

6.9. Ukoliko isporučena Roba ima nedostatke u pogledu kvaliteta, koji nisu utvrđeni prilikom prijema Robe (skrivene mane), Kupac odmah nakon njihovog otkrivanja, sačinjava Akt o skrivenim nedostacima i dostavlja ga Prodavcu u kom slučaju se shodno primjenjuju odredbe tačke 6.7.

6.10. Sve troškove koji su vezani za vraćanje Robe, njenu zamjenu, naknadne isporuke i kompletiranje, uključujući sve troškove prevoza i troškove čuvanja, plaća Prodavac.

7. UGOVORNA KAZNA

7.1. Ako Prodavac bez krivice Kupaca ne isporuči ugovorenu robu u rokovima utvrđenim u Prilogu br. 1 Ugovora, dužan je da Kupcu plati ugovornu kaznu u visini koja je utvrđena u Prilogu br. 1.

7.2. Ugovorne strane su saglasne da obaveza Prodavca za plaćanje ugovorne kazne dospijeva samim padanjem u docnju, bez obaveze Kupca da ga o tome upozori, a Kupac je ovlašćen da naplati ugovornu kaznu, odnosno da iznos ugovorne kazne prebije na teret bilo kog drugog potraživanja koje Prodavac ima prema Kupcu, s tim što je Kupac dužan da o izvršenoj naplati – prebijanju, obavijesti Prodavca.

7.3. Naplata ugovorne kazne ne oslobađa Prodavca obaveze da u cjelosti izvrši predmet Ugovora, odnosno da Kupcu preda na upotrebu ugovorenu robu.

7.4. Ukoliko je šteta koju je pretrpio Kupac veća od najviše obračunatog iznosa ugovorne kazne, Kupac ima pravo na naplatu razlike između pretrpljene štete i iznosa ugovorne kazne.

8.VIŠA SILA I SANKCIONA KLAUZULA

8.1. Dejstvo više sile se smatra za slučaj koji oslobađa od odgovornosti za neizvršavanje svih ili nekih ugovorenih obaveza i za naknadu štete za djelimično ili potpuno neizvršenje ugovorenih obaveza – onu ugovornu stranu kod koje je nastupio slučaj više sile, ili obje ugovorne strane kada je kod obje ugovorne strane nastupio slučaj više sile, a izvršenje obaveza koje je onemogućeno zbog dejstva više sile odlaže se za vrijeme njenog trajanja.

8.2. Pod dejstvom više sile se podrazumijeva naročito sljedeće: požar, poplava, zemljotres, ratno stanje, mobilizacija, neprijateljsko djelovanje, pobuna, štrajk (pod uslovom da štrajk nije nastupio kod ugovorne strane koja se poziva na viša silu), sabotaža, epidemija, saobraćajna i prirodna katastrofa, remontne aktivnosti ili veće havarije – koje za posljedicu imaju dužu obustavu ili prekid rada ugovornih strana, kao i nastupanje drugih događaja koji ne zavise od volje jedne ili obje ugovorne strane, a koji u potpunosti ili djelimično sprječavaju ili onemogućavaju jednu od ugovornih strana, ili obje ugovorne strane, da izvrše ugovorne obaveze, a ugovorna strana ili ugovorne strane ih nisu mogle predvidjeti ili izbjeći.

8.3. Ugovorna strana kojoj je izvršavanje ugovornih obaveza onemogućeno usljed dejstva više sile je u obavezi da odmah, bez odlaganja, pisanim putem obavijesti drugu ugovornu stranu o nastanku ovih okolnosti i njihovom procijenjenom ili očekivanom trajanju, uz istovremeno dostavljanje dokaza o postojanju više sile.

8.4. Ugovorna strana kod koje je nastupio slučaj više sile, dužna je da preduzima sve potrebne radnje radi otklanjanja posljedica koje onemogućavaju izvršavanje njenih ugovornih obaveza, da pisano obavještava drugu ugovornu stranu koliko će trajati prepreke prouzrokovane višom silom u odnosu na izvršavanje ugovornih obaveza, kao i da drugu ugovornu stranu odmah pisano obavijesti o prestanku dejstva više sile. Ova odredba se na odgovarajući način primjenjuje i kada je slučaj više sile nastupio kod obje ugovorne strane.

8.5. Za vrijeme trajanja više sile svaka ugovorna strana snosi svoje troškove.

8.6. Ako djelovanje više sile spriječi ugovorne strane da izvršavaju svoje obaveze ili dio svojih obaveza u periodu dužem od 30 (trideset) kalendarskih dana, ugovorne strane će se sporazumjeti o daljem postupanju u izvršavanju odredaba Ugovora i o tome će zaključiti Aneks ovog Ugovora. U suprotnom svaka strana ima pravo na jednostrani raskid Ugovora. U slučaju raskida Ugovora po ovom osnovu nijedna strana nema pravo na naknadu štete.

8.7. Međusobno obavještavanje ugovornih strana u slučaju nastupanja više sile, vrši se isključivo u pisanoj formi.

8.8. U slučaju kada Kupac od drugog izvršioca pribavi izvršenje Usluga u obimu koji je trebalo da izvrši Prodavac, zato što je Prodavac spriječen da izvrši Usluge usljed dejstva više sile, tada će ukupna cijena iz tačke 2.1 Ugovora biti srazmjerno umanjena a Kupac usljed toga neće biti odgovoran Izvršiocu ni za kakve troškove i/ili štetu.

8.9. Međunarodne sankcije prema ovom Ugovoru podrazumevaju, uključujući, ali ne ograničavajući se na, bilo koje restriktivne mere ili sankcije koje nameće bilo koje telo ili organ Ujedinjenih Nacija (UN), Evropske unije (EU) ili njene države članice, Ujedinjenog Kraljevstva (UK) ili Sjedinjenih Američkih Država (SAD) („Međunarodne sankcije“).

Ugovorna strana je u obavezi da obavesti drugu Ugovornu stranu ukoliko postane predmet Međunarodnih sankcija („Pogođena ugovorna strana“) koje ograničavaju transakcije koje su obuhvaćene ovim Ugovorom. Obaveštenje se dostavlja u pisanoj formi, bez odlaganja, a u svakom slučaju u periodu ne dužem od 7 kalendarskih dana od dana kada je Pogođena ugovorna strana postala predmet međunarodnih sankcija. Neobaveštavanje u propisanom roku daje Ugovornoj strani koja nije pogođena pravo da obustavi ili raskine Ugovor bez prethodne najave.

U slučaju da Pogođena ugovorna strana postane predmet međunarodnih sankcija koje ograničavaju transakcije koje su obuhvaćene ovim Ugovorom, Ugovorne strane će bez odlaganja, a u svakom slučaju ne duže od 30 kalendarskih dana od dana obaveštavanja propisanog u stavu 2. ovog člana, uložiti sve napore da izmene odredbe ovog Ugovora, kako bi se u potpunosti ispoštovala propisana ograničenja predviđena Međunarodnim sankcijama. Propuštanje da se izmene odredbe ovog Ugovora u roku od 30 dana daje Ugovornim stranama pravo da obustave ili raskinu ovaj Ugovor bez prethodne najave.

Pogođena Ugovorna strana je u obavezi da obavesti Ugovornu stranu koja nije pogođena ukoliko Pogođena strana postane predmet Međunarodnih sankcija koje zabranjuju transakcije koje su obuhvaćene ovim Ugovorom. Obaveštenje se dostavlja u pisanoj formi, odmah nakon što Pogođena ugovorna strana postane predmet Međunarodnih sankcija. U svakom slučaju, ukoliko Pogođena ugovorna strana postane predmet Međunarodnih sankcija koje zabranjuju transakcije koje su obuhvaćene ovim Ugovorom, obe Ugovorne strane imaju pravo da obustave li raskinu ovaj Ugovor bez prethodne najave.

Ukoliko obustava Ugovora traje u kontinuitetu 30 kalendarskih dana, obe Ugovorne strane imaju pravo na jednostrani raskid Ugovora.

U slučaju obustave ili raskida Ugovora kako je to predviđeno u stavovima 2-5 ovog člana, svaka Ugovorna strana se odriče svih svojih potraživanja i oslobodiće drugu Ugovornu stranu odgovornosti u vezi sa obustavom ili raskidom Ugovora, osim u vezi sa pravima koja dospevaju po Ugovoru, a koja su nastala pre nego što je Pogođena ugovorna strana postala predmet Međunarodnih sankcija.

9. RASKID I OTKAZ UGOVORA

9.1. Ovaj Ugovor se može raskinuti uz saglasnost ugovornih strana, a takođe iz drugih razloga koji su predviđeni postojećim zakonodavstvom i ovim Ugovorom. Raskidanje ovog ugovora povlači za sobom prestanak važenja Priloga koji je/su zaključen/i uz ovaj Ugovor.

9.2. Svaka Ugovorna strana može jednostrano raskinuti ovaj Ugovor u slučaju da druga strana ne ispunjava svoje ugovorne obaveze, dostavljanjem raskidne izjave drugoj ugovornoj strani, u kom slučaju savjesna strana ima pravo na naknadu štete.

9.3. Ugovorna strana koja namjerava da raskine ugovor obavezuje se da u formi raskidne izjave dostavi drugoj ugovornoj strani obavještenje o razlozima za raskid Ugovora uz ostavljanje naknadnog roka od 8 (osam) dana za ispunjenje, računajući od dana dostavljanja.

Ukoliko druga strana ne ispuni obavezu ni u naknadno ostavljenom roku Ugovor se smatra raskinutim.

9.4. U slučaju raskida Ugovora, Ugovorne strane su obavezne da međusobno izmire obaveze nastale do dana dostavljanja raskidne izjave.

9.5. U slučaju da Kupac raskine ovaj ugovor, Prodavac će biti obavezan da nadoknadi Kupcu sve troškove nastale zbog naknadne nabavke roba od drugog dobavljača, kao i štetu koja po osnovu raskida nastane za Kupca.

9.6. Ugovor se ne može raskinuti zbog neispunjenja neznatnog dijela ugovorenih obaveza.

9.7. Kupac može da oktaže ovaj Ugovor u svakom momentu  dostavljanjem izjave o otkazu u pismenoj formi Prodavcu, sa otkaznim rokom od 15 dana.

Otkazni rok počinje da teče danom prijema izjave o otkazu.

Kupac se obavezuje da Prodavcu isplati cijenu za Robu koja je isporučena zaključno sa danom prijema izjave o otkazu.

Kupac neće biti odgovoran za eventualnu štetu koju bi po ovom osnovu Prodavac mogao da pretrpi.

10. RJEŠAVANJE SPOROVA

10.1. Svi sporovi ili nesuglasice koje nastanu između Ugovornih strana tokom realizacije ovog Ugovora, ili u vezi sa njim biće riješeni pred Općinskim sudom u Sarajevu.

11. OSTALE ODREDBE

11.1. Ovaj Ugovor stupa na snagu od dana njegovog potpisivanja od strane propisno opunomoćenih predstavnika obje Strana i važi do obostrastranog izvršenja ugovorene obaveze.

11.2. Obostrano potpisani Prilog Ugovora prestaje da važi kada Prodavac isporuči Robu u cjelosti, a Kupac plati cijenu za isporučenu Robu.

11.3. Ugovorne strane su saglasne da se na sve odnose i pitanja koja nisu regulisana odredbama ovog Ugovora, primenjuju odredbe Zakona o obligacionim odnosima, i drugih važećih propisa, koji regulišu predmet Ugovora.

11.4. Obaveze Ugovornih strana u pogledu povjerljivosti izvršavaće se u skladu sa posebnim međusobno zaključenim Ugovorom o povjerljivosti sa kompanijom G-Petrol d.o.o. Sarajevo broj \_\_\_\_\_\_\_\_\_ od \_\_\_\_\_\_. godine.

11.5. Ugovorne strane saglasno konstatuju da je Prodavac sa svojim potpisom na broju dokumenta: \_\_\_\_\_\_\_\_\_\_ prihvatio odredbe HSE Sporazuma.

- Odgovorno lice za provođenje zajedničkih HSE mjera, na osnovu dogovora pred Prodavcem, je: \_\_\_\_\_\_\_\_\_\_\_\_.

- Lica za koordinaciju sprovođenja HSE ugovora ispred Kupca u smislu Zakona o zaštiti na radu („Sl. Novine FBiH“, br79/2020): \_\_\_\_\_\_\_\_\_\_\_\_\_\_

- Jedino odgovorno lice (JOL), odgovorno za upravljanje, kontrolu i pružanje svih aktivnosti definisanih Ugovorom ispred Kupca je: \_\_\_\_\_\_\_\_\_\_\_\_\_\_.

- Ukoliko u toku ugovornih aktivnosti dođe do promene lica koja su ispred Naručioca navedena iz ovog člana Ugovora, Naručilac će o toj promjeni pismeno obavijestiti Izvršioca.

11.6. Nijedna Ugovorna strana nema pravo prenosa prava i obaveza iz ovog Ugovora na treća lica bez prethodnog pisanog odobrenja druge strane.

11.7. Ugovorne strane su saglasne da se sva obavještenja, zahtjevi i druga prepiska u toku trajanja ovog Ugovora dostavljaju na sljedeću adresu:

Za Kupca: **G-Petrol d.o.o. Sarajevo**

\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_

Marka Marulića 2, Lamela B, 71000 Sarajevo

Tel.: + 387 \_\_\_\_\_\_\_\_\_\_\_\_\_

E-mail: [\_\_\_\_\_\_\_\_\_\_\_\_\_\_\_\_\_\_](mailto:brano.djokic@yahoo.com)

**Za Prodavca: \_\_\_\_\_\_\_\_\_\_\_\_\_\_\_\_**

Kontakt osoba: \_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_

E-mail: [\_\_\_\_\_\_\_\_\_\_\_\_\_\_\_\_\_\_](mailto:brano.djokic@yahoo.com)

Telefon: +\_\_\_\_\_\_\_\_\_\_\_\_\_\_\_\_

Sastavni dio ovog Ugovora je Izjava o vlasničkoj strukturi (Prilog broj 2). U slučaju nastanka promena vezano za lanac vlasnika Prodavca, uključujući beneficijare (između ostalog, krajnje) i (ili) u izvršnim organima Prodavca, poslednji prezentuje kompaniji Kupca informacije o promenama putem elektronske pošte, na adresu [natasa.butorovic@nis.](mailto:natasa.butorovic@nis.)rs u roku od 3 (tri) kalendarska dana od nastanka takvih promena, koje treba da budu potkrepljene odgovarajućim dokumentima.

Kupac ima pravo da jednostrano odustane od izvršenja Ugovora u slučaju da Prodavac ne izvrši obaveze koje su predviđene prethodnim stavom ovog Ugovora.

U tom slučaju se Ugovor smatra raskinutim, počev od datuma kada je Prodavac dobio pismeno obaveštenje kompanije Kupca o tome da ona odustaje od izvršenja Ugovora ili pak od nekog drugog datuma koji je naveden u takvom obaveštenju

11.8. Ovaj Ugovor je sačinjen u 2 (dva) istovjetna od kojih Kupac zadržava 1 (jedan) primjerka, a Prodavac 1 (jedan) primjerak.

11.9. U slučaju nesklada između odredbi ovog Ugovora i Priloga uz ovaj Ugovor, prednost ima Prilog.

Ugovorne strane:

|  |  |
| --- | --- |
| Za Prodavca:  **\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_** | Za Kupca:  **G-Petrol d.o.o Sarajevo**  **\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Direktor Milan Čolović** |